**У С Т А В**

**НА народно читалище „ васил левски-1911“**

**С. БОЖУРИЦА ОБЩ.ДОЛНА МИТРОПОЛИЯ**

**ОБЛ. ПЛЕВЕН**

  **ГЛАВА ПЪРВА**

 **ОБЩИ ПОЛОЖЕНИЯ**

Чл. 1 С този устав, съобразен със Закона за народните читалища ,се уреждат основните положения на вътрешно- нормативната уредба на читалището в зависимост от специфичните условия, при които се развива неговата дейност.

Чл. 2/1/ Народно читалище „ Васил Левски-1911“с. Божурица е традиционно самоуправляващо се българско сдружение в с. Божурица,което изпълнява и държавни културно-просветни задачи.В неговата дейност могат да участват всички лица без оглед на ограничения на възраст , пол, политически религиозни възгледи и етническо самосъзнание.

Чл.2/2/ Народно читалище „ Васил Левски-1911“с. Божурица е юридическо лице с нестопанска цел със седалище с. Божурица общ. Долна Митрополия

обл. Плевен и е с адрес на управление площад „Свобода „ № 7 .

Чл.2/3/Читалището е вписано в Министерството на културата под №2340 от 11.07.2007 г.

Чл. 3 Наименованието на Народно читалище „ Васил Левски-1911“с. Божурица, което при необходимост ще се вписва и на латиница по следния начин: Narodno chitaliste Vasil Levski-1911s. Bogurica.

Чл. 4 Читалището работи в тясно взаимодействие с учебните заведения , културните институции, обществени и стопански организации, фирми и други , които извършват и подпомагат културната дейност.

Чл. 5 Читалището поддържа най- тесни връзки за сътрудничество и координация на културната дейност, организирана от общината и участва активно в организацията и провеждането на културни прояви. Съобразява своята дейност със стратегията на общината в областта на културата.

**ВТОРА ГЛАВА**

**ЦЕЛИ И ЗАДАЧИ**

Чл .6 Основната цел на читалището е да задоволява потребностите на населението свързани със:

-Развитие и обогатяване на културния живот, социалната и образователна дейност.

-Запазване обичаите и традициите на населението

-Разширяване знанията и постижението на гражданите в приобщаването им към ценностите и постиженията на науката, изкуството и културата.

-Възпитаване в дух на демократизъм , родолюбие и общочовешка справедливост.

-Възпитание и утвърждаване на национално самосъзнание.Осигуряване достъп на информация.

Чл.7 За постигане на целите по чл.6 читалището извършва дейности като:

-Уреждане и поддържане на общодостъпни библиотеки, читални като създаване и поддържане на информационни мрежи.

-Развитие и подпомагане на любителското и художествено творчество, чрез създаване на колективи и изпълнители в различни жанрове на изкуството, за които има необходими условия.

-Организиране на школи, кръжоци , курсове, клубове, кино и видео показ, празненства, концерти, чествания и младежки дейности.

-Организиране на изложби във фоайетата в читалищния дом.

-Събиране и разпространяване на знания за родния край

-Създаване и съхраняване на музейни колекции съгласно Закона на културното наследство.

-Предоставяне на компютърни и интернет услуги.

Чл. 8 Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените от устава му цели.

Чл. 9 Читалището няма право да предоставя собствено или ползвано от него имущество възмездно или безвъзмездно:

-За хазартни игри и нощни заведения

-За дейност на нерегистрирани по Закона за вероизповеданията религиозни общности и юридически лица с нестопанска цел на такива общности.

-За постоянно ползване от политиически партии и организации.

-На председателя, секретаря,членовете на настоятелството, проверителната комисия и на членовете и техните семейства .

Чл. 10 Читалището може да се сдружава с други читалища за постигане на своите цели, за провеждане на съвместни дейности и инициативи при условията и по реда на Закона за народните читалища.

**ГЛАВА ТРЕТА**

 **УПРАВЛЕНИЕ**

Чл. 11/1/Членовете на читалището са индивидуални, колективини и почетни

 /2/Индивидуалните членове са действителни и спомагателни. Те са български граждани и са длъжни да спазват устава на читалището, да опазват имуществото на читалището, да участват в читалищната дейност според възможностите си и да не извършват действия, уронващи доброто име на читаалището.

Действителните членове са лица навършили 18 години, които редовно плащат членския си внос, участват в някоя от формите на читалищна дейност и имат право да избират: с членски стаж най -малко една година и да бъдат избирани : ако имат членски стаж най -малко две години..

Спомагателните членове са лица под 18 години, които нямат право да избират, те имат право на съвещателен глас-

Членството се прекратява при :

-Писмено заявление

-Нарушаване на този устав

-Неплащане редовно членски внос

 /3/Колективинте членове съдействат за осъществявате на целите и задачите на читалището, подпомагат неговата дейност, поддържат и обогатяват материалната му база и имат право на един глас в общото събрание. Колективни членове могат да бъдат:

-Професионални организации

-Стопански организации

-Търговски дружества

-Кооперации и сдружения

-Културно-просветни и любителски клубове и творчески колективи

 /4/ Почетни членове могат да бъдат български и чужди граждани с изключителни заслуги към читалището

Чл. 12. Органи на читалището са :общото събрание,настоятелството и проверителната комисия.

Чл.13/1/ Върховен орган на читалището е Общото събрание.

 /2/Общото събрание се състои от всички членове ,имащи право на глас.

Чл.14 /1/Общо събрание:

-Изменя и допълва устава

-Избира и освобождава членове на настоятелството, проверителната комисия и председателя

-Приема вътрешни актове, необходими за за организацията дейността на читалището

-Изключва членовете на читалището

-Определя основните насоки на дейността на читалището

-Взема решение за членуване или прекратяване членството на читалището.

-Приема бюджета на читалището

-Приема годишния отчет до 30 март на следващата година

-Определя членски внос

-Отменя решения на органите на читалището

-Взема решения за за откриване на клонове на читалището след съгласуване с общината

-Взема решения за прекратяване на читалището

-Взема решения за отнасяне до съда за незаконосъобразни действия на ръководството или отделни читалищни членове

 /2/Решенията на общото събрание са задължителни за другите органи на читалището

Чл.15/1/Редовно общо събрание се свиква най –малко веднъж в годината, като на три години е Отчетно- изборно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището, имащи право на глас. При отказ на настоятелството да свика извънредно общо събрание , до 15 дни от постъпване на искането , проверителната комисия или една трета от членовете, имащи право на глас могат да свикат извънредно общо събрание от свое име.

/2/Поканата за събрание трябва да съдържа: дневния ред, датата,часа и мястото на провеждането му и кой го свиква.Тя трябва да бъде получена срещу подпис или връчена не по късно от 7 /седем/дни преди датата на провеждането.В същия срок на входа на читалището и други общодостъпни места в с. Божурица трябва да бъде залепена покана за събранието.

/3/ Общото събрание е законно, ако на него присъстват най- малко половината от имащите право на глас членове на читалището. При липса на кворум събранието се отлага с един час.Тогава събранието е законно , ако на него присъстват не по малко от една трета от членовете при редовно общо събрание.

/4/Решенията по чл.14 ал.1 ,т.1,4,10,11,12 от устава се вземат с мнозинство от най- малко две трети от всички членове.Останалите решения се вземат с мнозинство повече от половината от присъстващите членове.

/5/Две трети от членовете на общото събрание на читалището могат да предавят иск пред окръжния съд по седалище на читалището за отмяна решение на общото събрание, ако то противоречи на закона или устава.Искът се предавява в едномесечен срок от узнаването на решението, но не по -късно от една година от датата на вземане на решението .

Чл.16/1/ Изпълнителен орган наа читалището е Настоятелството. То се състои най- малко от 5 /петима/членове, избрани в срок от три години.Същите да нямат роднински връзки по права или съребрена линия до четвърта степен.

/2/ **НАСТОЯТЕЛСТВОТО:**

-свиква общото събрание

-осигурява изпълнението на решенията на общото събрание

-подготвя и внася в общото събрание проект за бюджет на читалището, утвърждава годишната програма за културната дейност

-подготвя и внася в общото събрание за дейността на читалището

-назначава секретаря на читалището и утвърждава длъжностната му характеристика

-приема нови членове на читалището въз основа на подадена молба

/3/ Настоятелството провежда най- малко 4 /четири/заседания годишно

/4/ Настоятелството взима решение с мнозинство повече от половината на членовете си.

Чл.17/1/ Председателят на читалището е член на настоятелството и се избира за срок от три години

/2/**ПРЕДСЕДАТЕЛЯТ:**

-организира и ръководи дейността на читалището съобразно закона, устава и решенията от общото събрание.

-Представлява читалището

-Свиква и ръководи заседания на настоятелството и председателства на общото събрание

-Отчита дейността си пред настоятелството

-Сключва и прекратява трудовите договори със служителите съобразно бюджета на читалищетои въз основа решение на настоятелството

Чл.18 /1/**СЕКРЕТАРЯТ** на читалището:

-Организира изпълнението на решенията на настоятелството,включително решенията за изпълнението на бюджета

-Организира текущата основна и допълнителна дейност

-Отговаря за работата на щатния и хонорувания персонал

-Представлява читалището заедно и поотделно с председателя

/2/Секретарят не може да е в роднински връзки с членовете на настоятелството и проверителната комисия по права и и съребрена линия до четвърта степен, като и да бъде съпруг/ съпруга на председателя на читалището

Чл.19 /1/ **ПРОВЕРИТЕЛНАТА КОМИСИЯ** се състои от трима членове и се избира от общото събрание за срок от три години.

 /2/Членовете на проверителната комисия не могат да бъдат лица,които са в трудови правоотношения с читалището или са роднини на членовете на настоятелството, на председателя ,на секретаря по права линия, съпрузи, братя, сестри и роднини по сватовство от първа степен.

 /3/Проверителната комисия осъществява контрол върху дейността на председателя ,секретаря, на читалището по спазване закона , устава и решенията от общото събрание.

/4/При констатирани нарушения, проверителната комисия уведомява общото събрание на читалището, а при данни за извършено престъпление и органите на прокуратурата

Чл.20 Не могат да бъдат избирани за членове на настоятелството и на проверителната комисия и за секретари лица , които са осъждани на лишаване от свобода за умишлени престъпления от общ характер

Чл.21 Членовете на настоятелството включително председателят и секретарят подават декларации за конфликт на интереси при условията и по реда на Закона за предотвратяване на конфликт на интереси.Декларациите се обявяват на интернет страницата на читалището

**ГЛАВА ТРЕТА**

**ИМУЩЕСТВО И ФИНАНСИРАНЕ**

Чл.22 Имуществото на читалището се състои от право на собственост и от други вещни права, вземания, ценни книжа, други права и задължения.

Чл. 23 /1/Читалището набира средства от следните източници:

-Членски внос

-Културно-просветна и информационна дейност

-Субсидия от държавния и общинския бюджет,наеми от движимо и недвижимо имущество

-Дарения и завещания

-Други приходи

/2/Сумите от даренията се изразходват според волята на дарителя или по решение на настоятелството, ако няма изрично изразена воля на дарителя

/3/Читалищното настоятелство може да награждава изявилите се читалищни деятели и самодейни колективи, допринесли за обогатяване на читалищната дейност, популяризирали името на читалището и общината на регионални и национални конкурси и прегледи.

Чл. 24 Читалището не може да отчуждава недвижими вещи и да учредява ипотека върху тях. Движимите вещи могат да бъдат отчуждавани, залагани , бракувани или заменени с по- доброкачествени само с решение на настоятелството

Чл.25 Читалищното настоятелство изготвя годишния отчет за приходите и разходите, които се приемат от общото събрание.Отчетът за изразходваните от бюджета средства, заедно с отчета за дейността се представят в Община

гр. Долна Митрополия

Чл.26 /1/Председателят на читалището ежегодно в срок до 10 ноември представя на кмета на общината предложения за своята дейност през следващата година.

 /2/Годишната програма за развитие на читалищната дейност в община

гр. Долна Митрополия приета от Общинския съвет се изпълнява от читалището въз основа на финансово обезпечени договори, сключени с кмета на общината.

 /3/ Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 2 и за изразходените от бюджета средства през преходната година.

Чл.27 Счетоводната дейност се води в пълно съответствие със Закона за счетоводството и приложимото действащо законодателство.

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ:**

1.Читалището има кръгъл печат, в средата има разтворена книга, с надпис около нея Народно читалище „ Васил Левски-1911“с. Божурица

2. Празника на читалището е 24 май

3.Този устав е приет на редовно общо събрание на читалището,проведено на 18.05.2009 г. съобразно чл.34 от ПРЗ на ЗИД на Закона за народните читалища обн. ДВ.бр.42 от 2009 г. и отменя устава на читалището приет на 25.04.1997 г.

Същият е подписан в 2 /два/ екземпляра от присъстващите действителни членове на читалището, съгласно приложения списък , представляващ неразделна част от устава

СПИСЪК

На действителните членове на НЧ“ Васил Левски-1911“с. Божурица , присъствали на редовно обко събрание на читалището проведено на 18.05.2009 г, приели изцяло новия Устав на читалището, удостоверено срещу подписите им, както следва:

№

Име , презиме, фамилия

Подпис

Този списък е неразделна част от новия Устав на НЧ“Васил Левски-1911“ с. Божурица , приет от общото събрание на 18.05.2009 г.